Bošnjaci Sandžaka
Bošnjaci Sandžaka predstavljaju autohtonu i najbrojniju etničku zajednicu u kulturno-historijskoj regiji Sandžak. Regija se nalazi između Srbije i Crne Gore a svojim zapadnim dijelom se naslanja na Bosnu i Hercegovinu. Bošnjaci u Sandžaku su većinsko stanovništvo sa preko 50% od ukupnog stanovništva[nedostaje referenca]. Ukupno u Sandžaku živi oko 250.000 Bošnjaka koji čine oko 52% sandžačkog stanovništva. U Turskoj živi otprilike isto velik broj (250.000) potomaka Bošnjaka iz Sandžaka. Novi Pazar je četvrti najveći grad s većinskim bošnjačkim stanovništvom, poslije Sarajeva, Tuzle i Zenice, te ima najbrojnije bošnjačko stanovništvo izvan Bosne i Hercegovine.